Ազգագրական հանդես

«Ազգագրական հանդէս», հայ ազգագրական առաջին պարբերականը։

Պատմություն 
«Ազգագրական հանդէս» պարբերականը լույս է տեսել 1896–1916 թվականներին։ Պարբերականի խմբագիր-հրատարակիչը եղել է հայ ազգագրագետ, բանահավաք Երվանդ Լալայանը։ 

Պարբերականի առաջին հատորը հրատարակվել է Շուշիում, մնացած 25-ը՝ Թիֆլիսում։ Հատորներում տեղ են գտել ազգագրությանը, բանահյուսությանը, հնագիտությանը, վիմագրությանը, պատմությանը, իրավունքին, արվեստին վերաբերող նյութեր և ուսումնասիրություններ։ Արժեքավոր են Ջավախքի, Զանգեզուրի, Արցախի, Գողթնի, Գեղարքունիքի, Վասպուրականի, Բուլանըխի և այլ շրջանների ազգագրական նյութերի, Ալաշկերտի, Կ. Պոլսի, Կապանի բանահյուսության հավաքածուների, «Սասնա ծռեր» էպոսի տարբերակների, «Ռոստամ Զալ» վեպի հայկական պատումների, Մանուկ Աբեղյանի «Հայ ժողովրդական վեպը» ուսումնասիրության և այլ հրապարակումներ։

Պարբերականում աշխատել են Խաչիկ Սամուելյանը, Թորոս Թորամանյանը, Գարեգին Հովսեփյանը, 
Գարեգին Լևոնյանը և ժամանակի այլ անվանի մտավորականներ։

Հանդեսը նպաստել է Հայոց ազգագր ընկերության ստեղծմանը և հայ ազգագրության զարգացմանը։

Ծանոթագրություններ

Արտաքին հղումներ 
Պարբերականի բոլոր համարները Մայր Աթոռ Սուրբ Էջմիածնի «Վաչե և Թամար Մանուկյան» Մատենադարանի ֆոնդում
AH Ts'ankk' 1896-1916 [Indices for Azgagrakan Handes, 1896-1916

Հայկական հասարակական պարբերականներ
Ռուսական կայսրության հայկական հանդեսներ
Հայկական մշակութային պարբերականներ